Álvaro Morata

Álvaro Borja Morata Martín (; sündinud 23. oktoobril 1992 Madridis) on Hispaania jalgpallur, kes mängib ründajana Hispaania kõrgliigaklubis Madridi Atlético ja Hispaania jalgpallikoondises. 

Varem on ta mänginud Madridi Realis, Chelseas ja Torino Juventuses.

Koondisekarjäär 
Ta esindas Hispaaniat noortekoondises 2009. aasta noorte maailmameistrivõistlustel Nigeerias, kus ta lõi kaks väravat, 2011. aasta Euroopa U19 meistrivõistlustel Rumeenias, kus ta tuli Hispaania koondisega Euroopa meistriks ja oli kuue värava turniiri suurim väravakütt, ja 2013. aasta Euroopa U21 meistrivõistlustel Iisraelis, kus ta tuli samuti Hispaania koondisega Euroopa meistriks ja oli nelja väravaga turniiri suurim värvakütt.

Debüüdi Hispaania rahvuskoondises tegi ta 15. oktoobril 2014 EM-i valikmängus Valgevene vastu. Esimese värava rahvuskoondises lõi ta 27. märtsil 2015 EM-i valikmängus Ukraina vastu.

Ta kuulus Hispaania koondisse 2016. aasta Euroopa meistrivõistlustel Prantsusmaal. Ta lõi 17. juunil teises alagrupimängus kaks väravat Türgi vastu ja viimases alagrupimängus 21. juunil värava Horvaatia vastu.

Saavutused 
Madridi Real
 Hispaania meister: 2011–12, 2016–17
 Copa del Rey: 2010–11, 2013–14
 Hispaania superkarikas: 2012
 UEFA Meistrite Liiga: 2013–14, 2016–17
 Euroopa superkarikas: 2016
Jalgpalliklubide maailmameistrivõistlused: 2016

Juventus
 Itaalia meister: 2014–15, 2015–16
 Coppa Italia: 2014–15, 2015–16, 2020–21
 Itaalia superkarikas: 2020

Chelsea
 FA Cup: 2017–18

Viited

Välislingid 

 Profiil Chelsea FC kodulehel

Hispaania jalgpallurid
Real Madrid CF mängijad
Torino Juventuse mängijad
Chelsea FC mängijad
Madridi Atlético mängijad
La Liga mängijad
Serie A mängijad
Premier League'i mängijad
Sündinud 1992